OpenLLM-France/wikimedia huggingface dataset:
# Khong Tayiji

Khong Tayiji (també pronunciat Qong Tayiji; en manxú: Hong Taiji) és un títol dels mongols.
Khong Tayiji deriva del xinès Huangtaizi (皇太子; príncep hereu). Al principi també significava 'príncep hereu' en mongol. Se li va donar originalment només als descendents de Genguis Kan.
En la tradició mongola, un kan fou incapaç de nomenar el successor, en lloc el successor va ser triat en el kurultai després de la mort del kan. Això no obstant, Khublai Khan va trencar aquesta tradició, i va nomenar al seu segon fill Chingem com a príncep hereu. Després que Chingem va morir en el 1284, la posició va ser assumida pel tercer fill de Chingem Temür, en 1293. Amb tot, el príncep hereu no era el successor definitiu, el qual també va ser elegit en un kurultai.
El Khong Tayiji es convertí en representant plenipotenciari, un sots-Kan quan l'Altan Khan dels Tümed tümen va situar el Khong Tayiji com kan assistent.
En la dècada de 1630 el cap dels Dzungars va rebre el títol de Baatur Khong Tayiji per part del Dalai Lama. Des d'aleshores el títol de Khong Tayiji va ser pres pels caps dzungars. A mesura que els dzungars van fer més forts, el títol es va fer més important. També fou un títol entre els oirats.

## Referències

* ↑ Kellner-Heinkele, Barbara. Altaica Berolinensia: the concept of sovereignty in the Altaic world (en anglès). Otto Harrassowitz Verlag, 1993, p. 153. ISBN 3447034181.
* ↑ Dani, Ahmad Hasan; Adle, Chahryar; Habib, Irfan. History of Civilizations of Central Asia: Development in Contrast, from the Sixteenth to the Mid-Nineteenth Century (en anglès). UNESCO, 2003, p. 144. ISBN 9231038761.

## Vegeu també

* Jasagh
* Noblesa mongola
# Pedra Dreta del Planal de la Coma del Llop

La Pedra Dreta del Planal de la Coma del Llop és un menhir del terme comunal de Vingrau, a la comarca del Rosselló (Catalunya Nord).
Està situat a la zona sud-est del terme comunal de Vingrau, a la Planal de la Coma del Llop, ran del termenal amb Òpol i Perellós.

## Vegeu també

* Llista de monuments megalítics dels Pirineus Orientals

## Bibliografia

* Abélanet, Jean. Itinéraires mégalithiques : dolmens et rites funéraires en Roussillon et Pyrénées nord-catalanes (en (francès)). Canet: Trabucaire, 2011. ISBN 9782849741245.
* Becat, Joan. «87-Millars». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Carreras Vigorós, Enric; Tarrús Galter, Josep. «181 anys de recerca megalítica a la Catalunya Nord (1832-2012)». A: Annals de l'Institut d'Estudis Gironins, 54. Girona: Institut d'Estudis Gironins, 2013, p. 31-184. Llegir-lo en línia

## Referències

* ↑ La Pedra Dreta del Planal de la Coma del Llop en els ortofotomapes de l'IGN
# Turnix

Turnix és un dels gèneres de la família dels turnícids (Turnicidae), habitant d'Àfrica subsahariana, Àsia meridional i sud-est asiàtic fins a Austràlia i algunes illes de Melanèsia. També a una petita zona de la península Ibèrica i l'Àfrica septentrional.

## Taxonomia

Segons la classificació del Congrés Ornitològic Internacional (versió 2.6, 2010) aquest gènere està format per 16 espècies:
* guatlla petita (Turnix velox).
* guatlla pintada andalusa (Turnix sylvaticus).
* guatlla pintada batallaire (Turnix suscitator).
* guatlla pintada camagroga (Turnix tanki).
* guatlla pintada capnegra (Turnix ocellatus).
* guatlla pintada de Madagascar (Turnix nigricollis).
* guatlla pintada de Robinson (Turnix olivii).
* guatlla pintada de Sumba (Turnix everetti).
* guatlla pintada de Worcester (Turnix worcesteri).
* guatlla pintada dorsi-roja (Turnix maculosus).
* guatlla pintada dorsicastanya (Turnix castanotus).
* guatlla pintada hotentot (Turnix hottentottus).
* guatlla pintada nana (Turnix nanus).
* guatlla pintada pit-roja (Turnix pyrrhothorax).
* guatlla pintada pitnegra (Turnix melanogaster).
* guatlla pintada ullroja (Turnix varius).

## Referències

* ↑ Winkler, David W.; Billerman, Shawn M.; Lovette, Irby J. «Buttonquail (Turnicidae), version 1.0» (en anglès). Birds of the World. Cornell Lab or Ornithology, 2020. DOI: 10.2173/bow.turnic1.01species_shared.bow.project_name. ISSN: 2771-3105.
* ↑ Debus, S.J.S.. «Family Turnicidae (Buttonquails)». A: del Hoyo, J.; Elliott, A.; Sargatal, J. (eds.).. Handbook of the birds of the world. Vol. 3: Hoatzin to Auks. Barcelona : Lynx Edicions, 1992, p. 44-59. ISBN 978-84-87334-10-8.
* ↑ IUCN «Turnix velox» (en anglès). BirdLife International: The IUCN Red List of Threatened Species 2016:, 01-10-2016. DOI: 10.2305/iucn.uk.2016-3.rlts.t22680599a92867607.en.
* ↑ IUCN «Turnix sylvaticus» (en anglès). BirdLife International: The IUCN Red List of Threatened Species 2021:, 18-12-2020. DOI: 10.2305/iucn.uk.2021-3.rlts.t22680500a166212521.en.
# Hessenheim

Hessenheim (en alsacià Hesse) és un municipi francès, situat a la regió del Gran Est, al departament del Baix Rin. L'any 1999 tenia 510 habitants.
Forma part del cantó de Sélestat, del districte de Sélestat-Erstein i de la Comunitat de comunes del Ried de Marckolsheim.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 349 | 356 | 373 | 435 | 438 | 464 |

## Administració

Llista d'alcaldes :
| Període | Identitat | Partit |
| 2001- | Didier Taglang | |
# Dave Davies

Dave Davies (Londres, Regne Unit, 3 de febrer de 1947) és cantant i guitarra solista de la banda anglesa de rock The Kinks,que ell va fundar amb Pete Quaife el 1963. Després s'uniria a ells el seu germà Ray Davies, completant la formació amb el bateria Mick Avory. Encara que no tenia el mateix protagonisme que el seu germà dintre de la banda, ell també va escriure i cantar les seves pròpies cançons, temes notables com "Death of a Clown", "Susannah's Still Alive", i "Living on a Thin Line". Com guitarrista es destaca el seu treball al riff característic de la cançó You Really Got Me, aquesta cançó de només dos acords que segons el que s'ha dit per ell i pel seu germà, es va aconseguir casualment quan Dave va connectar agulles de cosir al seu amplificador.
Davies va publicar una autobiografia, titulada Kink on ell parla llargament sobre la seva bisexualitat, incloent una relació sexual amb Long John Baldry. També va escriure sobre la tibant relació professional amb el seu germà durant els seus 30 anys de carrera al costat de The Kinks. El 2003, va quedar situat en el lloc número 88 dins de la Llista de Rolling Stone dels 100 millors guitarristes de tots els temps.
# Marcili

Marcili (Marcilius) fou un intèrpret romà.
Va ser l'intèrpret de Ciceró durant la seva estada a l'Àsia Menor i especialment durant el seu govern de la província de Cilícia l'any 51 aC, fins al febrer de l'any 50 aC. Ciceró el va recomanar a Quint Minuci Term, propretor d'Àsia.
# Tira

* Aquest article tracta sobre la ciutat del centre d'Europa. Si cerqueu la ciutat de Turquia, vegeu «Tire».
Tiras o Tira (grec antic: Τύρας, llatí: Tyras fou una ciutat grega situada a la frontera de la Sarmàtia europea i Dàcia, a la riba del riu del mateix nom, a uns 25 km de la desembocadura, segons Heròdot i Pomponi Mela.
Va ser fundada al segle vii aC com a colònia de Milet. Encara que pel seu nom Ammià Marcel·lí la va suposar colònia de Tir per la similitud del nom, això és un error. Plini el Vell la identifica amb una antiga ciutat anomenada Ophiusa, però Claudi Ptolemeu diu que Tira i Ofiüssa eren ciutats diferents i la segona era més al nord. El periple de Pseudo-Escílax només coneixia Ofiüssa, i altres autors posteriors només Tira. Era probablement al mateix lloc de les ruïnes de la moderna Akkermann.

## Referències

* ↑ Smith, William (ed.). «Tyras». Dictionary of Greek and Roman Geography (1854). [Consulta: 14 gener 2021].
Viccionari
# Lancaster (Carolina del Sud)

Lancaster és la ciutat i capital del Comtat de Lancaster (Carolina del Sud) dels Estats Units d'Amèrica.

## Demografia

Segons el cens del 2008 tenia 9.715 habitants. Segons el cens del 2000, Lancaster tenia 8.177 habitants, 3.396 habitatges i 2.115 famílies. La densitat de població era de 543,4 habitants/km².
Dels 3.396 habitatges en un 27,3% hi vivien nens de menys de 18 anys, en un 35,5% hi vivien parelles casades, en un 22,6% dones solteres, i en un 37,7% no eren unitats familiars. En el 33,1% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,8% tenia menys de 18 anys, un 8,9% entre 18 i 24, un 26,8% entre 25 i 44, un 21,8% de 45 a 60 i un 16,6% 65 anys o més.
L'edat mediana era de 37 anys. Per cada 100 dones de 18 o més anys hi havia 77,1 homes.
La renda mediana per habitatge era de 28.650$ i la renda mediana per família de 33.380$. Els homes tenien una renda mediana de 27.090$ mentre que les dones 22.382$. La renda per capita de la població era de 16.828$. Entorn del 18% de les famílies i el 23% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lancaster». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Lancaster». American Fact Finder. Oficina del Cens dels Estats Units, 12-01-2010.
# Dave Bruylandts

Dave Bruylandts (Lier, província d'Anvers, 7 de desembre de 1976) és un ciclista belga, que fou professional entre 1999 i 2007.

## Biografia

El 1999 passà al professionalisme de la mà de l'equip Palmans-Ideal, amb la qual va fer un bon final de temporada. Això li permeté fitxar pel Farm Frites el 2000, però un control d'hematòcrit superior al 50% va fer que fos acomiadat per l'equip el 23 de març. Poc després tornava a fitxar pel Palmans, aconseguint a partir d'aquell moment sis victòries. Aquest bon any li va permetre tornar a fitxar pel Domo-Farm Frites, el nou equip de Patrick Lefevere. En els dos anys que va estar en aquesta formació destaca la victòria al Gran Premi de Valònia. Aquesta mateixa cursa la tornà a guanyar el 2003, ara a les files de l'equip Marlux-Wincor-Nixdorf. El 2004 acabà tercer al Tour de Flandes, però poc després el seu equip anuncià que havia donat positiu per EPO en dies posteriors al Tour de Flandes, alhora que era sancionat amb dos anys.
L'equip Unibet.com anuncià el seu fitxatge a partir de l'1 d'abril del 2006, però en veure's implicat en un nou cas de dopatge fou acomiadat pocs dies després, passant a córrer en un equip amateur el 2007.

## Palmarès

* 1999
** 1r al Premi de clausura de Putte-Kappelen
* 2000
** 1r al Circuito Montañés i vencedor de 2 etapes
** 1r al Tour de Schynberg
** 1r al Gran Premi Jef Scherens
** Vencedor d'una etapa de la Volta a Castella i Lleó
* 2002
** 1r al Gran Premi de Valònia
** Vencedor d'una etapa a la Ruta del Sud
* 2003
** 1r al Gran Premi de Valònia
** 1r al Giro d'Oro
** Vencedor d'una etapa de la Volta a Bèlgica
** Vencedor d'una etapa de la Volta a Burgos
* 2007
** 1r a l'A través del Hageland
** Vencedor d'una etapa a la Volta a la província de Namur
** Vencedor d'una etapa al Tríptic de les Ardenes

### Resultats a la Volta a Espanya

* 2001. 51è de la classificació general
* 2002. 56è de la classificació general

### Resultats al Tour de França

* 2002. Abandona (16a etapa)

## Referències

* ↑ « Bruylandts fired », Cyclingnews, 24 de març de 2000.
* ↑ « Dave Bruylandts back », Cyclingnews, 30 de març de 2000
* ↑ Bruylandts back on April 1, Cyclingnews, 18 de desembre de 2005.

## Enllaços externs

* Fitxa a sitiodeciclismo.net
# Tractat de la Haia (1701)

El Tractat de la Haia de 1701 és un tractat signat el 7 de setembre de 1701 a la ciutat neerlandesa de la Haia entre el Regne d'Anglaterra, el Sacre Imperi Romanogermànic i les Províncies Unides. L'acord va ser negociat per Guillem III d'Anglaterra i signat per l'emperador Leopold I del Sacre Imperi Romanogermànic i els delegats de les Províncies Unides. Aquest tractat, incompatible amb la política de Lluís XIV de França, inicià les accions militars origen de la Guerra de Successió. L'any 1702 una esquadra de vaixells dels estats signants del Tractat, la Gran Aliança de La Haia, varen destruir molts vaixells espanyols i francesos que hi havia a la ria de Vigo.
Sobre la base dels termes de l'acord, Felip V va ser reconegut com a rei d'Espanya i, a canvi, tant Anglaterra i les Províncies Unides van poder mantenir els seus drets comercials a Espanya. Felip V va concedir llicència a comerciants francesos per entrar al comerç d'esclaus. A més, els Habsburgs romanogermànics van adquirir territoris espanyols d'Itàlia, com Milà, Nàpols o Sicília, així com els Països Baixos espanyols, que serví de protecció a l'increment del poder francès.
Els signants de l'acord també es va establir una aliança defensiva contra el Regne de França, tement que les dues monarquies borbòniques, l'espanyola i la francesa, quedessin sota la direcció de Lluís XIV de França.

## Referències

* ↑ «Gran Aliança de l'Haia». Enciclopèdia Catalana. [Consulta: 20 abril 2020].
* ↑ Serra i Roca. Història General de Catalunya. Barcelona: Òptima, 1999, p. 358. ISBN 84-89693-96-X.
* ↑ Fernández Terricabras, Ignasi. La Guerra de Successió dia a dia. 1700-1705. La primera guerra global. Barcelona: Batircafo, 2013, p. 59. ISBN 978-84-15642-56-5.

## Vegeu també

* Gran Aliança
* Tractat de Gènova
# Puninita

La puninita és un mineral que pertany al grup de l'euclorina. Fou anomenat així en honor de Iuri Olegovitx Punin, un cristal·lògraf rus del Departament de Cristal·lografia de la Universitat Estatal de Sant Petersburg; qui fou un expert en creixement cristal·lí.

## Característiques

La puninita és un mineral de fórmula química Na₂Cu₃O(SO₄)₃. Cristal·litza en el sistema monoclínic. Es troba relacionat estructuralmnent amb l'euclorina i la fedotovita. Com en altres oxisilfats de coure, l'estructura consisteix en dimers de [O₂Cu₆]$^{8+}$ que es troben en contacte amb quatre tetrahedres de sulfat.

## Formació i jaciments

El mineral va ser descrit en sublimats d'una fumarola volcànica del volcà Tolbàltxic, a Kamtxatka.

## Referències

* ↑ «Puninite» (en anglès). Mindat. [Consulta: 7 novembre 2015].
* ↑ Siidra, Oleg I.; Nazarchuk, Evgenii V.; Zaitsev, Anatoly N.; Lukina, Evgeniya A.; Avdontseva, Evgeniya Y. «Copper oxosulphates from fumaroles of Tolbachik volcano: puninite, Na2Cu3O(SO4)3 –a new mineral species and structure refinements of kamchatkite and alumoklyuchevskite» (en anglès). European Journal of Mineralogy, 29, 3, 01-06-2017, pàg. 499–510. DOI: 10.1127/ejm/2017/0029-2619. ISSN: 0935-1221.
# Grani Flac

Grani Flac (en llatí Granius Flaccus) va ser un escriptor i jurista romà del segle i aC.
Va escriure l'obra De Jure Papiriano, que era una col·lecció d'antigues lleis dels reis de Roma feta per Gai Papiri. Va viure en temps de Juli Cèsar i, segons diu Censorí, li va dedicar una obra de nom Indigitamentis que contenia invocacions per certs ritus sagrats. El nom està relacionat amb els Indígets, divinitats tutelars. Dionís d'Halicarnàs diu que Papiri havia estat pontífex màxim, i que havia recopilat les lleis sagrades després de l'expulsió dels reis. És possible que els dos títols de Grani Flac, De Jure Papiriano i Indigitamentis siguin la mateixa obra, perquè les lleis religioses dels reis de Roma es van mantenir vigents durant molt de temps.
Diferents autors durant l'Imperi Romà parlen de les lleis Papíries, i sens dubte es refereixen a la compilació feta per Grani Flac.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 155-156.
# Perttu Kivilaakso

Perttu Paivo Kullervo Kivilaakso (conegut per Perttu Kivilaakso) és un violoncelista i membre de la banda finlandesa Apocalyptica. Va néixer l'11 de maig de 1978 a Hèlsinki, Finlàndia.

## Biografia

A l'edat de 5 anys el seu pare Juhani Kivilaakso li va ensenyar a tocar el cello, a més va aprendre a tocar la guitarra i el piano. Va estudiar en la prestigiosa acadèmia de música clàssica Sibelius, on va conèixer Paavo Lötjönen, Antero Manninen, Max Lilja i Eicca Toppinen. Ell anava a formar part d'Apocalyptica però per ser menor d'edat van decidir deixar-lo fora. Un temps després de graduar-se, va entrar Apocalyptica el 1999, reemplaçant Antero.
Perttu va rebre el tercer lloc en el segon International Paulo Cello Competition a Finlàndia el 1996, quan sol tenia 18 anys. Poc després va entrar a l'Orquestra Filharmònica de Hèlsinki al costat del seu pare.
A més va estar casat amb una dona anomenada Laura, a qui li va dedicar la cançó "Conclusion" de l'àlbum Reflections. Perttu es troba treballant en un projecte solista, un treball altern a Apocalyptica que inclourà cello, guitarra i cant. Els principals gèneres d'aquest són música clàssica i Black Metal. Alguns altres projectes musicals en els que ha treballat són el tema del videojoc Max Payne 2: The Fall of Max Payne i el tema de la pel·lícula Under the Ice.

### Ídols

* Franco Corelli
* Montserrat Caballé
* Eicca Toppinen

### Grups Preferits

* Slayer
* Metallica
* Sepultura
* Rammstein
* CMX

### Equip

Cello
* Luis and Clark (2004)
* Der Herzbrecher (siglo XIX)
# Tuyara (cràter)

Tuyara és un cràter d'impacte en el planeta Venus de 13,2 km de diàmetre. Porta el nom d'un antropònim iacut, i el seu nom va ser aprovat per la Unió Astronòmica Internacional el 1997.

## Referències

* ↑ «Tuyara». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Hidròxid de tetrametilamoni

L'hidròxid de tetrametilamoni (amb acrònim nglès TMAH o TMAOH) és una sal d'amoni quaternària amb fórmula molecular N(CH₃)₄$^+$OH$^-$. Es troba habitualment en forma de solucions concentrades en aigua o metanol. TMAH en estat sòlid i les seves solucions aquoses són totes incolores, però poden ser groguenques si són impures. Tot i que el TMAH pràcticament no té olor quan és pur, les mostres sovint tenen una forta olor de peix a causa de la presència de trimetilamina, que és una impuresa comuna. TMAH té diverses aplicacions industrials i de recerca.
El TMAH es troba amb més freqüència com a solució aquosa, en concentracions del ~2-25%, i amb menys freqüència com a solucions en metanol. Aquestes solucions s'identifiquen amb el número CAS 75-59-2. S'han cristal·litzat diversos hidrats com N(CH₃)₄OH·xH₂O. Aquestes sals contenen cations Me₄ N$^+$ i anions hidròxid ben separats (Me és una abreviatura del grup metil). Els grups hidròxid estan units per ponts d'hidrogen a l'aigua de cristal·lització. El TMAH anhidre no s'ha aïllat.
Un dels usos industrials de TMAH és per al gravat anisotròpic de silici. S'utilitza com a dissolvent bàsic en el desenvolupament de fotoresistències àcides en el procés de fotolitografia, i és altament eficaç per eliminar les fotoresistències. TMAH té algunes propietats de catalitzador de transferència de fase. També s'utilitza com a tensioactiu en la síntesi de ferrofluids i per inhibir l'agregació de nanopartícules.

## Referències

* ↑ PubChem. «Tetramethylammonium hydroxide» (en anglès). https://pubchem.ncbi.nlm.nih.gov.+[Consulta: 23 octubre 2022].
* ↑ Hesse, W.; Jansen, M. Zeitschrift für Anorganische und Allgemeine Chemie, 595, 1991, pàg. 115–130. DOI: 10.1002/zaac.19915950112.
* ↑ «TETRAMETHYLAMMONIUM HYDROXIDE | CAMEO Chemicals | NOAA» (en anglès). https://cameochemicals.noaa.gov.+[Consulta: 23 octubre 2022].
* ↑ «Fact Sheet: TMAH (Tetramethylammonium Hydroxide) | PennEHRS» (en anglès). https://ehrs.upenn.edu.+[Consulta: 23 octubre 2022].
* ↑ Mootz, Dietrich; Seidel, Reinhard Journal of Inclusion Phenomena and Molecular Recognition in Chemistry, 8, 1–2, 1990, pàg. 139–157. DOI: 10.1007/BF01131293.
# Nicòstrat d'Atenes

Nicòstrat d'Atenes és el nom dels següents personatges:
* Nicòstrat d'Atenes (general), general atenenc.
* Nicòstrat d'Atenes (poeta), poeta còmic atenenc
# Tractat de la Haia (1625)

El Tractat de la Haia de 1625 és un tractat internacional signat el 9 de desembre de 1625 a la ciutat neerlandesa de la Haia entre el rei Carles I d'Anglaterra i el raadpensionaris Anthonie Duyck. En virtut d'aquest tractat el Regne d'Anglaterra i les Províncies Unides es van comprometre a ajudar econòmicament a Christian IV de Dinamarca en la seva lluita contra el Sacre Imperi Romanogermànic.

## Referències

* ↑ «Medieval and Middle Ages History Timelines - Timeline 1625 .. 1649». [Consulta: 28 gener 2023].
# Pungtungia shiraii

Pungtungia shiraii és una espècie de peix cipriniforme de la família dels ciprínids.

## Hàbitat

És un peix d'aigua dolça i de clima subtropical.

## Distribució geogràfica

Es troba a Àsia: el Japó.

## Referències

* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Grani Silvà

Grani Silvà (en llatí Granius Silvanus) va ser un militar romà del segle i.
Era tribú militar d'una cohort pretoriana i l'emperador Neró li va encarregar en relació a la conspiració de Pisó de demanar algunes explicacions al filòsof Sèneca que havia tingut correspondència amb Antoni Natalis, un dels conspiradors.
El mateix Silvà estava involucrat a la conspiració i quan finalment el van descobrir, fou jutjat però absolt; tot i així es va suïcidar. El seu nom és mencionat també per Tàcit amb la forma "Gravi" (Gravius).

## Referències

* ↑ [https://quod.lib.umich.edu/m/moa/acl3129.0003.001/834?page=root;rgn=full+text;size=100;view=image;q1=SilvanusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 826. ]
# Massacre de Sand Creek

La massacre de Sand Creek fou un incident de les Guerres índies dels Estats Units esdevingut el 29 de novembre de 1864, quan una força de 700 homes de la milícia del Territori de Colorado atacà i destruí un campament de xeienes i arapaho pacífics al sud-est d'aquest Territori, matant i mutilant entre 70 i 163 indis, dos terços dels quals eren dones i nens, preparant el terreny per a nous conflictes. El lloc dels fets fou declarat National Historic Site.

## Referències

* ↑ Smiley, B. "Sand Creek Massacre", revista Archeology. Archaeological Institute of America. Consultat el 8 de febrer de 2010.
* ↑ Coward, John M. The newspaper Indian (en anglès). University of Illinois Press, 1999, p. 102–110. ISBN 978-0-252-06738-9.

## Enllaços externs

* Lloc Històric Nacional de la Massacre del Rierol Sand (anglès) (castellà)
# Resolució 45 del Consell de Seguretat de les Nacions Unides

La Resolució 45 del Consell de Seguretat de les Nacions Unides, aprovada el 10 d'abril de 1948, després d'examinar la sol·licitud de la Unió de Birmània per ser membre les Nacions Unides, el Consell va recomanar a l'Assemblea General que la Unió de Birmània fos admesa.
La resolució va ser aprovada amb 10 vots a favor i cap en contra, amb una abstenció de l'Argentina.

## Vegeu també

* Llista de resolucions del Consell de Seguretat de les Nacions Unides 1 a la 100 (1946 - 1952)

## Enllaços externs

* PDF Text de la Resolució a UN.org
# Hospental

Hospental és un municipi del cantó d'Uri (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].